SUID-AFRIKAANSE RADIOLIGA NUUS VIR SONDAG 16 FEBRUARIE 
2020 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZS6JPL. ` `n Oudio opname sowel as `n teks weergawe kan 
van die Liga se webblad, www.sarl.org.za, afgelaai word, en jy kan ook daar 
inteken om nuwe bulletins per e-pos te ontvang. 


In die nuus vandag; 

WAT WIL JY VAN DIE RAAD HÊ? 

SARL RTD KOMPETISIE EN 40 M KLUB NAELLOOP 

en 

ONTHOU OM JOU AMATEUR RADIO-LISENSIE TE BETAAL 

Bly ingeskakel vir meer inligting oor hierdie en ander interessante nuusitems. 
Ons begin die bulletin met nuus van drie stil sleutels 


Dit is met leedwese dat ons aankondig dat die sleutels van Percy Woolley 
ZSGKPW, Neil Nathan, ZSANN en Bill van Zyl, ZSGREV die afgelope week 
stil geword het. 


Percy is oorlede op Dinsdag 11 Februarie 202, ons innige meegevoel aan sy 
familie en vriende. 


Niel is oorlede op Woensdag 12 Februarie 2020, ons innige meegevoel met sy 
vrou Dorrie, seun Colin, familie en vriende. 


Bill is op Donderdag 13 Februarie 2020 oorlede na `n lang stryd teen kanker. 
Bill was `n voormalige voorsitter van die Wesrand-klub van 1999 tot 2001. Ons 
meegevoel aan Petro, Gerhardt en Willem en hul families en vriende. 


POUSE 
WAT WIL JY VAN DIE RAAD HÊ? - WENKE VIR NICOU 


Aangesien daar geen mosies vir bespreking vir die 2020 Algemene Jaarvergader- 
ing ontvang is nie, het die Raad besluit om lede te vra “wat wil jy van die Raad 
hê?” of “Wenke vir Nico” Agendapunt 11 vir die AJV is Besprekingspunte en 
dit is waar jou kommentaar of voorstel bespreek sal word. As jy `n wenk vir 
Nico het, stuur dit dan per e-pos na secretary@sarl.org.za, die sluitingsdatum 
is middernag op Woensdag 26 Maart 2020. 


2020 NASIONALE KONVENSIE BOEK 


Die 2020 Nasionale Konvensie boekie sal vanaf Saterdag 22 Februarie beskikbaar 
wees vir aflaai. Dit sal op die algemene jaarvergadering bladsy op die Liga 
webwerf wees. 


SARL RTD KOMPETISIE EN 40 M KLUB NAELLOOP 


Die SARL RTD-kompetisie vind plaas van 14:00 UTC tot 17:00 UTC op Sondag 
23 Februarie 2020 met aktiwiteit op 80, 40 en 20 meter. 'n Stasie kan op 
elke band gekontak word. Die uitruiling is 'n RS@-verslag en jou ruitblok, 
bv. KG33. Kontakte met stasies in Suid-Afrika, eSwatini, Lesotho, Malawi, 
Zambië, Mosambiek, Botswana, Angola, Namibië, Zimbabwe, St Helena, Tristan 
da Cunha, Marion-eiland, Reunion, Mauritius, Madagaskar, Mayotte en die 
Comores is 3 punte werd. Kontakte met stasies in die res van die wêreld is 1 punt 
werd. Logstate in ADIF-, Cabrillo- of MS Excel-formaat met `n opsommingsblad 
en met die naam `jou roepsein Digitale kompetisie”, word teen 2 Maart 2020 per 
€-pos aan contest@sarl.org.za gestuur word. 


Die eerste been van die SARL 95 40 m Klub Naelloop vind plaas van 12:00 tot 
13:00 UTC op Saterdag 29 Februarie met GG-aktiwiteit op 7 000 tot 7 040 kHz 
en foon aktiwiteit op 7 1380 tot 7 200 kHz. Die uitruil is 'n RS- of RS$T-verslag 
en `n ruitblok (bv. KG30). jy verdien 2 punte vir elke @SO en 2 punte vir die 
eerste OSO met elke ruitblok. Logstate in MS Excel-formaat SLEGS moet teen 
28:59 SAT op Saterdag 7 Maart ingedien word per e-pos na zsAbfn@mweb.co.za. 
By die indiening van logstate moet die deelnemer die logstate hernoem deur 
sy/haar roepsein in te sluit. Die naam van die operateur se klub moet op die 
logstaat verskyn. 


HERHALERS EN BAKENS 


Klubs word versoek om die volgende inligting te stuur aan Phillip, ZS6PVT, die 
voorsitter van die SARL Herhaler Werkgroep - die lisensienommer en roepsein 
van jou herhaler, digiherhaler en baken, die frekwensie en die ligging van die 
toestel - breedtegraad en lengte. Stuur hierdie inligting na zs6pvt@gmail.com 
teen Woensdag 26 Maart 2020. Die inligting is nodig om die databasis op te 
dateer. Inligting oor HF Bakens moet gestuur word aan die Streek 1 HF Baken 
Koërdineerder by zsAbs@iaru-r1.org. 


Jy luister na nuus uitsending van die Suid-Afrikaanse Radioliga 
AMSAT SA RUIMTESIMPOSIUM 


Die AMSAT SA Ruimtesimposium word op 11 Julie 2020 gehou. Voornemende 
sprekers word uitgenooi om referate voor te lê deur `n kort samevatting te stuur 
na admin@amsatsa.org.za voor 28 Februarie 2020. 


ONTHOU OM JOU AMATEUR RADIO-LISENSIE TE BETAAL 


Radio amateurs word daaraan herinner dat dit hul verantwoordelikheid is om 
te verseker dat hul lisensie op datum is. As daar om een of ander rede geen 
faktuur ontvang is nie, kan dit die Poskantoor wees, of jy het van adres verander 


sonder om OKOSA in kennis te stel. Die verandering van adres vorm is op 
www.sarl.org.za/public/ICASA/ICASA Docs.asp. 


Jy kan jou lisensie sonder `n faktuur betaal - jy het jou lisensienommer nodig 
en die lisensiegeld is R154 vir een jaar; R294 vir 2 jaar; R422 vir 3 jaar; R537 
vir 4 jaar en R642 vir 5 jaar. OKOSA bank met Nedbank, rekeningnommer: 14 
62 00 29 27, takkode: 146245 - Korporatiewe Kliëntedienste - Pretoria, en tik 
in die verwysingsveld van die deposito jou lisensienommer en roepsein. 


Vermy die moeite om elke jaar te hernu, kies vir `n meerjarige lisensie. Betaal 
eenvoudig die toepaslike bedrag as jy hernu. Op die EFT skryf jy 2 of 3 of 4 of 
5 jaar lisensie en jou lisensienommer. Stuur `n afskrif van die EF'T-betaling per 
€-poSs na specrev@icasa.org.za en dkuhrau@icasa.org.za. 


Amateur Radioklubs word daaraan herinner dat dit hul verantwoordelikheid is 
om te verseker dat hul Klub en Herhaler lisensies op datum is. 


SA MARITEME MOBIELE WEER NET OP 20 METERS 


Woody Collett, ZS3WL berig dat die Mariteme Mobiele Weer Net kommunikasie 
op 14 316 MHGZ vanaf 12 Februarie 2020 kon herstel. Die bulletin en samevatting 
vir die Hoë See Meteorologiese gebied 7 word daagliks om 06:35 UTC asook om 
11:35 UTC op 20 meter uitgesaai. Die net beheerder is Kelvin, ZS5IW. Die 
Mariteme Net gebruik ook 7 120 MHr. 


OPSOEK NA 'N REDE VIR” N SPESIALE GEBEURTENIS ROEPSEIN? 


Is jou klub op soek na 'n rede om gedurende 2020 `n spesiale geleenthede roepsein 
te gebruik? Wel, die eerste 1820-setlaars het op Vrydag 17 Maart 1820 in 
Kaapstad aangekom. Meer 1820-setlaars het tussen April en Junie 1820 in 
Algoabaai in ongeveer 60 verskillende partye aangekom en hulle in die Albany- 
distrik in die Oos-Kaap gevestig. 


En op Vrydag 20 Oktober 1820 het koning George IV die Britse Admiraliteit 
gemagtig om 'n Koninklike Sterrewag aan die Kaap die Goeie Hoop te stig ten 
einde akkurate sterposisies te voorsien aan skepe om te help navigeer deur ver- 
raderlike waters van die Kaap. Dit het later die Suid-Afrikaanse Sterrekundige 
Sterrewag geword. 


UITSLAE VAN DIE SOMER ORP KOMPETISIE 
Die kompetisie komitee het vyf logstate ontvang vir die Somer @RP kompetisie. 


1ste die Wesrand ARK - 102 punte 2de Andre Le Roux, ZS2AL - 65 punte 
3de die Sandton ARK - 48 punte 4de Stephen Rough, ZS6STE - 5 punte 5de 
Johannes van Zijl, ZS4ADZ - 4 punte 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 


die week gebruik. Radio amateurs kan bruikbare DX openinge op die 15 tot 
30 m bande verwag. Besoek gerus die webtuiste spaceweather.sansa.org.za. vir 
meer inligting. 


Nou die Dagboek van Gebeure vir die volgende paar weke: 


22 Februarie - die 2020 AJV-boekie beskikbaar vir aflaai 23 Februarie - die 
SARL RYD-kompetisie 27 Februarie - Internasionale Melktert dag 28 Februarie - 
sluitingsdatum vir samevatting van AMSAT SA Referate 29 Februarie - die Wes- 
Randse snuffelmark en die SARL 95 40 m Klub Naelloop 1 Maart - die SARL 
Hamnet 40 m-kompetisie 5 tot 8 Maart - Hobby-X en ZS95SARL 7 Maart - die 
Kaapstadse ARS snuffelmark 8 Maart - Internasionale Vrouedag en die SARL 
YD Naelloop 


Om die bulletin mee af te sluit, 'n opsomming van ons hoof berig: 


Aangesien daar geen mosies vir bespreking vir die 2020 Algemene Jaarvergader- 
ing ontvang is nie, het die Raad besluit om lede te vra “wat wil jy van die Raad 
hê?” of “Wenke vir Nico” Agendapunt 11 vir die AJV is Besprekingspunte en 
dit is waar jou kommentaar of voorstel bespreek sal word. As jy `n wenk vir 
Nico het, stuur dit dan per e-pos na secretary@sarl.org.za, die sluitingsdatum 
is middernag op Woensdag 26 Maart 2020. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte, in beide Engels en Afrikaans indien moontlik, op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband en verskeie herleidings 
op BHF en UHF frekwensies regoor Suid-Afrika. `n Heruitsending by Andy 
ZS6ADY vind op Maandae aande om 19:30 Sentraal Afrika Tyd op 3 620 kHz 
plaas. Ons ontvang graag jou seinrapporte, kommentaar en voorstelle, stuur `n 
€-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, geredigeer deur Johan de Bruin, 
ZSGJHB en gelees deUF ...... ui ve see ve see oes ek ek BE Ba be Ge Gee Gee Gee de 


Die Afrikaanse Nuusspan wens jou alles van die beste vir die week wat voorlê! 


